Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 896

14. Forgácsolás elmélete Definiálja az egyenes és körpályán mozgó forgácsolószerszámok jellemzőit! Tudja lerajzolni és azonosítani a forgácsolás jellemző szögeit! (Jellemző szögek hatása a felületi finomságra, a forgácsolás során szükséges mozgások: főmozgás, mellékmozgás.) Értelmezze a forgácsolás jellemzőit, a forgácsolás folyamán fellépő jelenségeket! Sorolja fel a forgácsolószerszámra ható erőket, forgácsoló erőket! Ismerje a forgácsolás kinetikáját és ezek alapvető számításait! Értse a forgácsolás jellemzői és a forgácsolt felület finomsága közti összefüggéseket! Határozza meg a faiparban előforduló egyes megmunkálásokhoz szükséges optimális műszaki paramétereket! Ehhez számítsa ki a fajlagos forgácsoló erőt, a fajlagos forgácsolási ellenállást, a forgács leválasztásához szükséges mechanikai teljesítményt, forgácsolási és előtolási sebességet, egy élre eső előtolást és a forgácsteljesítményt! Definiálja a fajlagos forgácsoló erőt, a fajlagos forgácsolási ellenállás fogalmát! Definiálja a forgács leválasztásához szükséges mechanikai teljesítmény fogalmát! A forgácsolás paramétereiből tudjon következtetni a forgácsolt felület várható finomságára!

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes